stanford-oval/wikipedia huggingface dataset:
חוק קליטת חיילים משוחררים
הערות שוליים

↑  פיקדון אישי עד 5 שנים מסיום השירות, באתר האגף והקרן לחיילים משוחררים
↑  סעיף 9(27) לפקודת מס הכנסה
1 2  הצעת חוק קליטת חיילים משוחררים, התשנ"ג-­1993, ה"ח 2191 מ-19 ביולי 1993
↑  חוק קליטת חיילים משוחררים, תשנ"ד-1994, ס"ח 1461 מ-28 באפריל 1994
↑  חוק קליטת חיילים משוחררים (תיקון מס' 4), התש"ס-­2000, ס"ח 1750 מ-8 באוגוסט 2000
↑  חוק קליטת חיילים משוחררים (תיקון מס' 12), התש"ע-2010, ס"ח 2252 מ-26 ביולי 2010
↑  חוק קליטת חיילים משוחררים (תיקון מס' 19), התשע"ז-2017, ס"ח 2648 מ-12 ביולי 2017
↑   מייא הררי, כל מה שאתם צריכים לדעת על תוכנית 'ממדים ללימודים', באתר צה"ל, 18 בספטמבר 2021
↑  מליאת הכנסת אישרה בקריאה שניה ושלישית את חוק ממדים ללימודים, ‏2022
↑  שאלות ותשובות על תכנית ממדים ללימודים ללוחמים משוחררים, ‏2023
↑  מירב ארד, סיוע בשכר לימוד לחיילים משוחררים, באתר News1 מחלקה ראשונה, 6 באפריל 2022
↑  הצעת חוק קליטת חיילים משוחררים (תיקון מס' 24) (קרן להשתתפות במימון לימודים במוסדות להשכלה גבוהה - ממדים ללימודים), התשפ"ב-2021, ה"ח הממשלה 1455 מ-26 באוקטובר 2021
↑  הצעת חוק קליטת חיילים משוחררים (תיקון מס' 24), התשפ"ב-2022, באתר הכנסת (נוסח לקריאה שנייה ושלישית)
שברולט קמארו

| --- | --- |
שברולט קמארו דור שישי גרסת ה-ZL1 
לוגו
 מאפיינים כלליים
 יצרן:  שברולט
 שנות ייצור:  1967–2002, 2010–הווה
 הרכבה:  ארצות הברית ארצות הברית
 מודל קודם:  שברולט מונטה קרלו 
 חברת אם:  ג'נרל מוטורס
 סיווג:  מכונית פוני/מכונית שרירים
 מרכב:  קופה או קבריולה עם שתי דלתות
 פלטפורמה:  ג'נרל מוטורס F (שנים 1976–2002) ג'נרל מוטורס זטה (שנים 2009–2015) ג'נרל מוטורס אלפא (משנת 2015 – הווה)
 מפרט טכני
 קשר:  פורד מוסטנג
 
שברולט קמארו (באנגלית: Chevrolet Camaro) היא מכונית פוני שנוצרה באמריקה הצפונית על ידי מותג שברולט של יצרנית הרכב האמריקנית ג'נרל מוטורס.
המכונית הוצגה לראשונה ב-26 בספטמבר 1966 כמכונית מודל 1967 ועוצבה כמודל תחרותי לפורד מוסטנג. היא חלקה את אותה פלטפורמת F-Body (הנעה אחורית קטנה יחסית) וכן מרכיבים רבים נוספים עם מכונית הפונטיאק פיירבירד, שהוצגה גם היא ב-1967.
ארבעה דורות עיקריים של המכונית יוצרו לפני שהייצור נפסק בשנת 2002. אולם, מכונית קונספט חדשה של הקמארו הוצגה בינואר 2006, וזאת הופיעה בסרט הרובוטריקים החדש ביולי 2007, לאחר שרישיון המכוניות של ג'נרל מוטורס הותר לשימוש בסרט, כמו גם בסרט מהיר ועצבני 2 בנוסף, הדור החמישי הושק ב-2010 בארצות הברית וב-2012 באירופה. בשנת 2015 הציגה שברולט את הדור השישי לקאמרו.
בסוף יולי 2021 חשפה שברולט כי לאחר שמשנת 2015 המכירות של הקמארו יורדות משנה לשנה, יופסק הייצור של הקמארו ודגם חדש ישא את השם קמארו, הדגם החדש יהיה מכונית סדאן (אולי סדאן פאסטבק) חשמלית. ב-4 באוגוסט 2021 נחשפו איורים לא רשמיים של המכונית החשמלית שתחליף את הקמארו. על פי הדיווחים שברולט תפסיק את הייצור של הקמארו ב-2024 עם הצגת המחליפה.
דורות > דור ראשון

שברולט קמארו מהדור הראשון הוצגה לראשונה בספטמבר 1966 בתור מודל 1967 בהנעה אחורית חדשה המשתמשת בפלטפורמת GM F-Body וניתנה לרכישה כרכב בעל שתי דלתות, כבעלת 2+2 מושבים, כקופה או קבריולה עם מנועי V8. בהיותם מודאגים מהצלחתה של מכונית הפורד מוסטנג, מנהלי חברת שברולט הבינו שמכונית הספורט שלהם, הקורווייר, לא תוכל להשיג את אותה הצלחה במכירות בגלל עיצוב המנוע האחורי שלה. לכן, הקמארו מודל 1967 הוצגה עם אותה הנעה אחורית וקונפיגורציית מנוע קדמי כמכונית הפורד מוסטנג. כמו כן, הקמארו עוצבה במיוחד בכך שהקלה על הרכבת תוספים ושיפורי כוח בחלל המנוע.
מודל 1967 החזיק מעמד עד לשנת 1969, ובסופו של דבר היווה השראה לפיתוח הדור החמישי של הקמארו.
דורות > דור שני

הוצגה לראשונה בפברואר 1970, הדור השני של הקמארו נמצאה בייצור למשך 12 השנים הבאות. המכונית גדלה ברוחבה ובאורכה, מה שהפך אותה לכבדה יותר. הדגם עדיין היה מבוסס על פלטפורמת F-Body והמכונית דמתה לקודמתה בעיצוב השלדה שלה, בקפיצים אחוריים, ובמתלים הקדמיים. הדגם ייראה שינויים רבים לכל אורך הייצור, עד לשנת ייצור 1981, בה החל דגם הדור השלישי.
דורות > דור שלישי

דגם הדור השלישי הוצג כדגם דגם 1982. הוא המשיך להשתמש בפלטפורמת F-Body של חברת ג'נרל מוטורס, ואף הנפיק גרסה לציון "20 שנות הנצחה" בשנת 1987 וכן גרסה לציון "25 שנות מורשת" בשנת 1992. אלה היו הדגמים הראשונים שהשתמשו במערכת הזרקת דלק, ארבע מהירויות אוטומטיות, תיבת הילוכים ידנית בעלת חמש מהירויות, מנועי ארבעה צילינדרים, גלגלי 16 אינץ', מבנה שלדה המותאם לתא מטען, ופנס בלימה שלישי במראה אחורית.
דורות > דור רביעי

דגם דור רביעי הוצג בשנת 1993 עם פלטפורמת F-Body משופרת. אפיוני המכונית מאז מודל הדור הראשון שומרו – שתי דלתות, מושבי 2+2, קופה או קבריולה ומנועי V8. מודל זה הציג את מנוע V8 LT1 בעל 5.7 ליטרים (350 אינץ' מעוקב) שהוצג שנה קודם לכן בקורבט, בנוסף לאופציה של תיבת הילוכים ידנית בעלת שש מהירויות. דגם שנת 1998 עוצב מחדש עם מראה שלדה וכן שינויים במנוע, בכך מחליף את מנוע ה-LT1 במנוע LS1 העשוי מאלומיניום (346 כוח סוס), שהוצג בשברולט קורבט C5.
הדור הרביעי של הקמארו החזיק מעמד עד לשנת 2002, שבה ייצור פלטפורמת F-Body הופסק כתוצאה ממכירות חלשות וחוסר היצע בשוק למכוניות קופה.
דורות > דור חמישי

ב-9 בינואר 2006, לאחר ארבע שנות השבתת פעילות, הכריזה חברת ג'נרל מוטורס באופן רשמי על דגם קונספט חדש של הקמארו, שיוצרה בסוף שנת 2008 ויצאה למכירה מרץ שנת 2009. מכונית הקונספט בוססה על פלטפורמת GM Zeta החדש, והונעה בעזרת מנוע V8 LS3 בעל 425 כוח סוס. בנוסף, צוידה בתיבת הילוכים ידנית בעלת שש מהירויות.
ב-6 בינואר 2007, הציגה החברה את דגם הקבריולה. מכונית הקמארו הוצעה עם מנועי V6 ו-V8. בארצות הברית המחיר ההתחלחתי היה 23,280 דולר אמריקאי, ובאירופה, המחיר ההתחלתי היה 34,995 לירה שטרלינג (נכון לבריטניה) או 39,999 אירו (נכון לגרמניה).
ב-2012 הוצגה גרסה חזקה של הקמארו שנקראה ZL1. גרסה זו יוצרה עם מנוע 6.2 ל' V8 עם סופרצ'ארג'ר אשר מפיק 580 כוח סוס. מה שהפך אותה למכונית השרירים החמישית החזקה ביותר שיוצרה ביצור סדרתי.
בשנת 2014 עבר הדגם מתיחת פנים והוצגה גרסה מכוונת מסלול שנקראה Z28.
דורות > דור שישי

ב-16 במאי 2015 הציגה שברולט את הדור השישי לקמארו. הדור השישי כולל מנועי בנזין בנפח 2.0 ליטרים בהספקים של 275, 335, 455 כוחות סוס.
בשנת 2016 הציגה שברולט את גרסת ה-ZL1 המכוונת למסלול, בעיצוב "אגרסיבי" הכוללת מנוע טורבו בנזין V8 צילנדרים בנפח 6.2 ליטרים עם מגדש על המספק כ-650 כוחות סוס ב-6,400 סיבובים לדקה ומומנט כוח מרבי של 89.5 קילוגרם כוח ב-3,600 סיבובים לדקה. תיבת הילוכים ידנית בעלת שישה הילוכים או תיבת הילוכים אוטומטית בעלת עשרה הילוכים. היא מאיצה מ-0 ל-100 קילומטרים לשעה בתוך 3.5 שניות ומגיעה למהירות מרבית של 319 קילומטרים לשעה.
בשנת 2018 הציגה שברולט את מתיחת הפנים לקאמרו, הכוללת עיצוב חדיש ומודרני וחבילת 1LE הכוללת עיצוב המכוון למסלול כנף אחורים גדולה והיא מוצעת רק עם תיבת הילוכים ידנית בעלת שישה הילוכים. חבילת ה-1LE היא בעצם גרסת ה-ZL1 המכוונת למרוצים.
הופעה במדיות השונות

בסרט רובוטריקים, רובוטריקים 2: הנקמה ורובוטריקים 3: אפלת הירח הוצגה מכונית הקונספט של הדור החמישי. המכונית (דמותו של הרובוט "באמבלבי"), שהחלה כקמארו צהובה דגם 1967, שינתה צורתה במהלך הסרט הראשון לדגם הדור החמישי.
בסרטים מהיר ועצבני 2, הקמארו דגם יאנקי הוצגה כאשר שני כוכבי הסרט התחרו מול יריביהם על מכוניותיהם. בריאן התחרה עם מיצובישי לאנסר אבולושן ורומן התחרה עם מיצובישי אקליפס ספיידר.
דגמים שונים של מכונית הקמארו הוצגו במשחקים שונים כדוגמת אספלט 8, אספלט 9, Need For Speed, גראן טוריזמו, Forza Motorsport, Midnight Club 3: Dub Edition Remix וכן Sega GT 2002.
מכונית הקמארו הוזכרה במספר שירים, ביניהם Wishlist של פרל ג'אם, black and yellow-G-mix של wiz khalifa,snoopdog, T-pain ו-juicy j ו-Racing In The Streets של ברוס ספרינגסטין.
גלריה

קמארו SS דור ראשון מודל 1967
קמארו Z28 דור שני מודל 1979
קמארו דור שלישי מודל 1986
קמארו דור רביעי
קמארו SS דור חמישי מודל 2010
קמארו RS דור שישי
קמארו ZL1 דור שישי
קמארו ניידת משטרה
הערות שוליים

1 2  שברולט קמארו על פי הדיווחים מוחלף על ידי סדאן חשמלית, באתר מוטור 1, ‏27 ביולי 2021
↑  All-Electric Chevy Camaro Sedan Imagined In Unofficial Renderings, באתר מוטור 1, ‏04 באוגוסט 2021
↑  קלינטון דיקון, 2012 שברולט קמארו ZL1 הייצור הושק, באתר מור1, ‏02 בפברואר 2012
↑  רועי צוקרמן, שברולט קמארו ZL1 תהיה חזקה מהצפוי: 580 כ"ס, באתר אוטו (מגזין), ‏11 בספטמבר 2011
↑  מיכאל גוטייה, 2014 שברולט קמארו & קמארו Z/28 הוצג בניו יורק, באתר מוטור1, ‏27 במרץ 2013
↑  שברולט קאמרו החדשה 2016 - נחשפת רשמית, באתר קארטיוב, ‏17 במאי 2015
↑  מפחידה: שברולט קאמרו ZL1 החדשה, באתר קארטיוב, ‏16 במרץ 2016
↑  שברולט חושפת את הקמארו 2019 החדשה - מתיחת פנים, באתר קארטיוב, ‏10 באפריל 2018
זוגלובק

| --- | --- |
סמליל זוגלובק
 נתונים כלליים
 מייסדים:  אירמרגרד (יונה) וריינהולד (אברהם) זוגלובק
 תקופת הפעילות:  1937–הווה (כ־88 שנים)
 בעלות:  עמי זוגלובק
 ענפי תעשייה:  מזון
 מנכ"ל:  רן אקרמן
  
 http://www.soglowek.co.il
 
זוגלובק היא חברה תעשייתית ישראלית בתחום המזון, בשר ותחליפי בשר.
היסטוריה

ראשיתו של המפעל בשלזיה, כאשר הוקם ונוהל על ידי אברהם ריינהולד זוגלובק ואשתו אירמגרד לבית קבילצקי. ב-15 בפברואר 1937, עם עלייתה של משפחת זוגלובק לארץ ישראל בגל ההגירה של העלייה החמישית, הועתק המפעל לנהריה ובסוף אותה השנה נחנך "בית החרושת לנקניק כשר - קבילצקי את זוגלובק" וממנו יצאה התוצרת הראשונה אל השוק המצומצם של אותם הימים, שוק של יקים, פקידי ממשל וחיילים בריטים בזמן מלחמת העולם השנייה שיכלו לרכוש את המותרות הללו. באותה התקופה בשר הבקר והעגל היה החומר הבלעדי ומקורות האספקה היו מעדרי בקר מקומי ומהארצות השכנות כמו סוריה.
היסטוריה > פס הייצור במפעל הנקניקים, תחילת שנות ה-50

עם קום המדינה נותק המסחר עם מקורות האספקה ומשפחת זוגלובק נאלצה למצוא תחליף לחומר הגלם ולכן החל המפעל להשתמש בבשר תרנגולי הודו, תהליך אשר בוצע לראשונה בישראל.
בשנות ה-50 החלו במפעל זוגלובק בנהריה לייצר נקניק מחזה הודו. תהליך זה היווה פריצת דרך בתחום המזון, שבעקבותיה הוחל בייצור מסחרי של נקניקים מבשר הודו ועוף, שהיו מיועדים בתחילה לאניני טעם, אך עם התפתחות הטכנולוגיה והירידה בעלויות התפעול הצליחה זוגלובק לספק את המוצר גם לקהל הרחב.
היסטוריה > ייצוא לשווקים באירופה ובאמריקה

בשנות ה-60 המוקדמות ובעידוד אורחים מחו"ל שביקרו במפעל נעשו ניסיונות היצוא הראשונים. ב-1969 השתתפה חברת זוגלובק ביריד מזון בקלן שבגרמניה והציגה את נקניק ההודו. הצגה זו גרמה להזמנות נוספות מחו"ל. הדרישה לייצור הכריחה את זוגלובק לעמוד בסטנדרטים גבוהים אשר היו נהוגים בארצות הייצוא ועקב כך זוגלובק הייתה בין החברות הראשונות בישראל שאימצו את התקינה הווטרינרית האירופאית והאמריקאית המחמירות. אימוץ התקינה הכריחה את החברה להשקיע ולהקים מערכת פיקוח וטרינרית שתתאים לסטנדרטים של ארצות הברית, אירופה ויפן.
בשנות ה-80 הקימה זוגלובק חווה לגידול עופות ותרנגולי הודו במטרה להבטיח אספקה רצופה של חומרי גלם לייצור המקומי ולמדינות העולם.
ב-1990 הוקם מפעל הטבע לייצור תחליפי בשר מחלבון צמחי. המפעל מעסיק כ-50 עובדים. העיקרון שהנחה את מחלקת המחקר והפיתוח שבמפעל הוא ייצור מוצרים הקרובים בצורתם ובטעמם למוצרי הבשר.
מפעלי החברה > נהריה

בנהריה ממוקמים מפעליה של זוגלובק לייצור מוצרי בשר, נקניקים ונקניקיות המשתרעים על פני שטח נרחב במרכז העיר, שאליהם מגיע הבשר מן המפעל בשלומי. מערך זה מאפשר שליטה מלאה על איכות חומר הגלם ומבטיח את אספקתו הסדירה למפעלי הבשר והנקניק. בנוסף על כך, בנהריה הייתה גם חנות המפעל של זוגלובק, שהיא סופרמרקט ייעודי לבשר ולנקניקים הכולל גם מעדנייה שבה נמכרים מוצרי החברה. בנוסף נמכרו בחנות המפעל גם מוצרים נוספים כמו תבשילי מטבח, סלטים, ירקות קפואים, דגים, רטבים, יינות ועוד. בשנת 2023 נסגרה חנות המפעל של החברה ששכנה בשדרות הגעתון בנהריה לאחר 86 שנה.
בנהריה ממוקם גם מפעל הטבע המייצר תחליפי בשר קפואים על בסיס חלבון צמחי. מפעל זה מייצא מתוצרתו למדינות נוספות כגון ארצות הברית וקנדה, צרפת, אוסטרליה ובריטניה.
מפעלי החברה > שלומי

בשלומי הקימה תשלובת זוגלובק ב-1972 מפעל לעיבוד בשר, המתמחה בעיבוד עופות והודו עבור מגוון מוצרים, ומייצר למעלה מ-50 טון מוצרי פסטרמה ונקניקים ביום. המפעל מותאם לתקנים מחמירים של מדינות היעד אליהן הוא מייצא ועומד תחת פיקוח וטרינרי ופיקוח כשרות.
מפעלי החברה > מפעל המאפים בקיבוץ ברור חיל

בקיבוץ ברור חיל היה מפעל המאפים "טעם ארצנו", אשר נרכש על ידי זוגלובק, ויצר מוצרי מאפה כדוגמת בצק עלים, בורקס, מלאווח, ג'חנון, פיצות ועוד. בשנת 2005 זוגלובק שלטה בכ-29% משוק המאפים בישראל. המפעל נסגר בשנת 2017.
מפעלי החברה > מרכזים לוגיסטיים

זוגלובק מפעילה מרכזים לוגיסטיים גדולים בהם נקלטת התוצרת המוכנה לאחסנה ולהפצה. מרכזי ההפצה מקבלים את התוצרת המוכנה מן המפעלים להפצה לנקודות המכירה באמצעות צי תחבורה רחב היקף ומאות מפיצים. החל משנת 2015 קבוצת זוגלובק מספקת גם שירותי הפצה לחברת המיצים פריניב, ומסייעת לה להגיע לכ-4,000 נקודות שאליהם מגיעים מוצריה השונים של החברה מדי שבוע.
חטיבת השוק המקצועי

מתוך הבנה כי חלק מהרגלי הבילוי של הצרכן הממוצע הוא אכילה מחוץ לבית, הכירה החברה בחשיבות השוק המקצועי, ומפתחת עבורו מוצרים.
חטיבת השוק המקצועי נותנת מענה לרשתות בתי מלון, בסיסי צה"ל, גני אירועים ואולמות, חברות קייטרינג, ארגוני קניות, חדרי אוכל מוסדיים, מטבחים קיבוציים, בתי חולים ומוסדות החלמה, ישיבות, מוסדות אקדמיים ומרכזי לימוד, בתי אבות, מסעדות ומזנונים ועוד.
הבשר ומוצרי הגלם של זוגלובק המיועדים לשוק זה נבחנים בתקני איכות בינלאומיים, כדוגמת ISO-9001 ו-HACCP. לאחר בקרת האיכות יוצאים מוצרי הבשר מארבעת מפעליה אל מערך ההפצה, הכולל שלושה מרכזי הפצה גדולים ומאות מפיצים בפריסה ארצית.
זכויות בעלי חיים

במאי 2013, נחשף סרטון ברשת המתעד התעללות בבעלי חיים בעת העברתם במשאית. חמישה חודשים לאחר מכן, באוקטובר 2013, נחשפה שוב התעללות בעופות על ידי החברה, בכתבת תחקיר ששודרה בתוכנית כלבוטק. בעקבות התחקיר מנכ"ל חברת זוגלובק, פיני קמרי, הודיע על הפסקת השימוש במכונה שהיוותה מושא התחקיר, ותוקנו ליקויים נוספים כגון קיצור זמן שהיית העופות בלול והתקנת מצלמות בשטח המשחטה.
בשנת 2017 החליטה פרקליטות מחוז חיפה שלא להעמיד לדין את המעורבים בפרשה ולסגור את תיקי החקירה עקב חוסר ראיות.
ביולי 2015 נחשף בערוץ 10 מקרה נוסף של התעללות, באותה המשחטה שבה קרה מקרה ההתעללות ב-2013. בעקבות התחקיר נסגרה המשחטה באופן זמני על ידי משרד החקלאות, ונפתחה מחדש לאחר שנוספו וטרינרים מפקחים. בשנת 2015 מכרה זוגלובק את המשחטה.
בשנת 2017 הגישה זוגלובק תביעת דיבה נגד מייסד אתר החדשות 'טבעוניוז' שכתב על הקשר של החברה לזיהום נחל בצת שבגליל המערבי, זאת על אף שהנתבע שיתף ידיעות שפורסמו קודם לכן באתר החדשות וואלה! NEWS ובערוץ כאן 11. אחרי שדיווח גם על התביעה שהגישה נגדו, פנתה זוגלובק לבית המשפט במטרה לאסור עליו לפרסם דיווחים על תביעת הדיבה שהיא עצמה הגישה. איסור הפרסום נדחה על ידי השופטת. הפרשה הסתיימה בשנת 2019 בהסכם בין הצדדים.
במקביל, הגישה זוגלובק תביעת דיבה גם נגד עמותת אנימלס (לשעבר 'אנונימוס לזכויות בעלי חיים') על לוגו שיצרה לאתר התחקירים שלה בו נכתב "זוגלובק - מתעללים מאז 1937", זאת אף על פי שההתעללות נראית בבירור בצילומי התחקירים. בדצמבר 2019 מחק בית המשפט את התביעה, ובהמשך חייב את החברה בהוצאות משפט בסך 46,800 ש"ח.
פיתוח ושיווק מזון טבעוני

בשנת 2018 החלה זוגלובק לשווק מגוון מוצרי מזון טבעוניים תחת המותג "זוגלו'ס" (Zoglo's). המותג כולל נכון לשנת 2018 שניצל סויה דק, שניצל תירס ללא גלוטן, שניצל ירוק ללא גלוטן, המבורגר פטריות וקטניות ללא גלוטן ונקניקיות טבעוניות.
בשנת 2021 התחילה זוגלובק לשווק קו מוצרים טבעוניים חדש תחת המותג Wonders of Nature. נכון לשנת 2021 כולל קו המוצרים המבורגר, נקניקיות צ'וריסו, טחון וקבב.
הערות שוליים

↑  אבשלום חלוץ, הרחוב בנהריה בו נוסדו 3 תעשיות ענק, באתר TheMarker‏, 11 באוגוסט 2011
↑  הודעות כלליות, יוזמה ראשונה מסוגה בתעשיית המזון בישראל, באתר News1 מחלקה ראשונה, 16 בפברואר 2005
↑  נורית קדוש, לראשונה זה עשור: זוגלובק חוזרת להפצה, באתר כלכליסט, 23 במרץ 2015
↑  http://www.youtube.com/watch?v=kSWxE1So3-s
↑  Soglowek1937 (2013-10-30), פיני קמרי, מנכ"ל זוגלובק, מגיב לראשונה, נבדק ב-2017-08-04
↑   אילן ליאור, המעורבים בהתעללות בעופות במשחטת זוגלובק לא יועמדו לדין, באתר הארץ, 14 בפברואר 2017
↑  ניק קוליוחין, תחקיר: ההתעללות בעופות "זוגלובק" בשלומי נמשכת למרות החשיפות, באתר nana10‏, 5 ביולי 2015
↑  אורן פרסיק, על נקניקים ואנשים, באתר העין השביעית, 6 בנובמבר 2018
↑  שני אשכנזי, ‏הפסד לזוגלובק בתביעת לשון הרע שהגישה נגד עמותת אנימלס, באתר גלובס, 18 בדצמבר 2019
אורן פרסיקו, עניין סמלי, באתר העין השביעית, 18 בדצמבר 2019
↑  אורן פרסיקו, זוגלובק תשלם הוצאות משפט מוגדלות לעמותה להגנה על זכויות בעלי חיים, באתר העין השביעית, 8 במרץ 2020
1 2  לגוון את המנה הבשרית בלי להתפשר על הטעם. זוגלו'ס - הסדרה החדשה והסופר טעימה של זוגלובק!
↑  Wonders of Nature - חדש בחנויות!
חנות המפעל בנהריה
תיקון הכללי

שער התיקון הכללי בהוצאת קרן הדפסה "היכל הקודש"
התיקון הכללי הוא השם של עשרה פרקי התהילים אשר נגלו לרבי נחמן מברסלב, כסוד מן השמיים עבור תיקון כנגד חטאים ועוונות רבים. התיקון הכללי מהווה תמצות של ספר תהילים עקב היותו דוגם את כל לשונות השירה שבתהילים (אשרי, ברכה, משכיל, שיר, ניצוח/למנצח, ניגון, תפילה, הודאה, מזמור, הללויה).
עשרת המזמורים הם: ט"ז, ל"ב, מ״א, מ״ב, נ״ט, 
ע״ז, צ’, 
ק״ה, קל"ז וק"נ.
התגלות, פרסום, והדפסות התיקון

במספר מקומות מתאר ר' נתן את גילוי התיקון הכללי ופרטיו. (ראו  שיחות הר"ן ס' קמא,  לקוטי מוהר"ן רה מהדורת אוסטרהא תקס"ח. וכן  לקוטי מוהר"ן תנינא צב). ה"תיקון הכללי" נדפס לראשונה כספר נפרד בשנת תק"פ – תקפ"א, בהדפסה בביתו של ר' נתן ביד בנו ר' שכנא.
רקע

ביהדות, איסורי עריות נחשבים כחטאים מרכזיים ביותר, בין שלושת האיסורים היחידים שנאמר עליהם "יהרג ואל יעבור". מתוך הסתכלות זו, ראו חז"ל בחומרה גם מקרים של הוצאת זרע לבטלה שלא במתכוון, כגון אוננות, מקרה לילה ובמקרים מסוימים אף שפיכה מוקדמת, כחטאים הראויים לתיקון. לדברי הגמרא, הרעיון הטמון בכך הוא כי אין הוצאת זרע לבטלה הבאה לגמרי במקרה:
ונשמרת מכל דבר רע (דברים, כ"ג, י') מכאן אמר ר' פנחס בן יאיר אל יהרהר אדם ביום ויבוא לידי טומאה בלילה
ומסביר רש"י, כי קביעה זו לגבי משמעות הדין של "ונשמרת מכל דבר רע", נובעת מהסמיכות לפסוק הבא אחריו (שם, י"א):”כי יהיה בך איש אשר לא יהיה טהור מקרה לילה”. הסבר על הדברים הביא רבי יהודה החסיד:
בחלום אין מתבייש, שאם היה מתבייש לא היה נראה לו כאלו שוכב עם אשה ומשחק עמה, ולא היה עושה דברים שאדם מתבייש בהם כשהוא ער. והטעם, לפי שהחלומות באים על ידי הרהורים, וכשאדם מהרהר אין מתבייש מהרהוריו, שאין אדם יודע ומבין מה שחבירו מהרהר בלבו, לפיכך (אף) אינו מתבייש בחלומו. ומי שהוא ירא שמים בכל לב, שירא מבוראו מלהרהר דבר רע כשהוא ער, גם לעולם לא יבוא לו הרהור רע גם בחלומו.
איסור זה של הרהור עבירה העלולים לגרום לקרי לילה, נחשב על ידי רוב הראשונים כאיסור מדאורייתא. על פי פוסקים רבים, מקרה הלילה אינו רחוק בחומרתו מאוננות. ספר הזוהר אף מחמיר בהסתכלותו על הוצאת זרע לבטלה ורואה בה כעבירה שאין עליה כפרה. על מנת למנוע מקרי לילה הובאו בהלכה הנחיות לסוגי המאכלים הראויים להאכל בלילה על מנת שלא יגרמו לריבוי שפיכה.
החומרה שנודעה לחטא זה, שרבים נכשלים בו, הביאה מחברים תורניים רבים במרוצת הדורות להציע "תיקונים", מעשים שונים שתפקידם לכפר או לבטל את השפעת החטאים הללו. חלק ניכר מהתיקונים הללו היו כרוכים בסיגופים עצמיים שונים, כגון: גלגולי שלג, תעניות, התנזרות מתענוגות וכדומה, ולא תמיד היו שווים לכל נפש. כפתרון לבעיה זו ניסו רבים מחכמי הקבלה להציע דרך שונה לכפרה על חטאים אלו, באמצעות תפילות או אמירת פרקי תהילים.
רבי נחמן מברסלב פרסם כי אמירת עשרה מזמורי תהילים נבחרים הוא תתיקון לחטא זה, והם זכו לשם "תיקון הכללי". רבי נחמן מברסלב עצמאו התבטא על כך ש"הייתי כדאי לרדת לעולם רק כדי לגלות תיקון זה".
התיקון הכללי בחסידות ברסלב

מאז פרסומו על ידי רבי נחמן מברסלב, השתדלו חסידי ברסלב לומר רבות את התיקון ויש מהם שהקפידו לאומרו על בסיס יומי. הם הדפיסו אותו במהדורות שונות, וצירפו אותו לרוב המהדורות של ספרי החסידות. אמנים הלחינו והקליטו את התיקון הכללי, כשהגרסה המפורסמת ביותר היא האלבום שהלחין, עיבד והפיק אודי דמארי בביצועו של ארז יחיאל. גרסה זו חולקה חינם וללא מטרות רווח אישי בידי חסידי ברסלב והופצה ברחבי הארץ במספר רב של עותקים.
בשנים האחרונות רבנים שונים תמכו בקריאת התיקון הכללי, בהם:
רבי נחמן כהנא מספינקא - שהכניס את התקון הכללי בספרו אורחות חיים.
רבי חיים פלאג'י - מרבני טורקיה לפני כ-150 שנה, ציטט בספריו פעמים רבות מספרי רבי נחמן מברסלב, בהם ספר התיקון הכללי.
רבי אהרן ראטה - האדמו"ר משומרי אמונים, הכניס את התיקון בספרו "טהרת הקודש".
רבי יואל טייטלבוים - האדמו"ר מסאטמר, שהדפיס בעצמו את התיקון בעותקים רבים, וציווה לתלמידיו לכתוב אותו בכל תהילים.
הרב חיים סינואני - מחשובי רבני תימן.
רבי יצחק הוברמן מרעננה - הכניס בספרו את התקון הכללי.
הרב מרדכי אליהו - הראשון לציון הרב הראשי לישראל, הכניס סגולה זו בספר תהלים שהוציא לאור, ואמר שזו סגולה גדולה לתיקון העוון הידוע.
הרב שלמה משה עמאר - יצא בקריאה לומר את התיקון הכללי, ואליו הצטרפו הרב עובדיה יוסף והרב ראובן אלבז.
הערות שוליים

↑  בספרו "ליקוטי מוהר"ן" חלק א', סימן ר"ה. ובחלק ב' סימן צ"ב. ובאריכות רבה בשיחות הר"ן אות קמ"א.
↑  ראו בקישורים חיצוניים הפנייה לויקיטקסט.
↑  https://www.breslev.org/breslev-books/תיקון-הכללי/
↑  תוספות מסכת עבודה זרה כ':, רמב"ן וחידושי הר"ן חולין ל"ז:, סמ"ג לאוין קכ"ו, סמ"ק סימן כ"ד, ארחות חיים בשם רבנו יונה, ספר חרדים פרק כ"א סעיף ל', ועוד.
↑  ראו בקיצור שולחן ערוך סימן קנ"ו.
↑  ראה בסידור עם פירוש "עת רצון" שהוציא הרב אליעזר שלמה שיק זצ"ל, הובא באתר ברסלב סיטי
↑  מקור: הספר "שבחו של צדיק".
↑  תהלים נר חיים, דרכי הוראה לרבנים, עמ' 311
↑  הובא בהוצאה שנייה של התיקון הכללי, על ידי מכון אב"ן שתייה.
| חסידות ברסלב |
| --- | --- | --- |
| אתרים | אומן • ברסלב • קבר רבי נחמן מברסלב |  |
| רבנים | נחמן מברסלב • נתן מברסלב • נחמן מטולטשין • נחמן מטשערין • אברהם חזן • אברהם שטרנהרץ • אלתר טפליקר • ישראל קרדונר • ישראל דב אודסר • לוי יצחק בנדר • שמואל שפירא • גדליהו אהרן קניג • יחיאל מיכל דורפמן • אלעזר מרדכי קניג • יעקב מאיר שכטר • אליעזר ברלנד • אליעזר שלמה שיק • ישראל יצחק בזנסון • שלום ארוש • ארז משה דורון • ניסן דוד קיוואק • יצחק לעזער |  |
| ספרות | ליקוטי מוהר"ן • הספר הנשרף • ספר המידות • סיפורי מעשיות משנים קדמוניות • שיחות הר"ן • מגילת סתרים • ליקוטי עצות • ליקוטי תפילות • ליקוטי הלכות • עלים לתרופה • שבחי הר"ן • חיי מוהר"ן • ימי מוהרנ"ת • משיבת נפש • ספרים נוספים |  |
| קהילות | קהילת ברסלב צפת • ישיבת שובו בנים • מוסדות חוט של חסד • נ נח נחמ נחמן מאומן • השול |  |
| מנהגים | תיקון הכללי • התבודדות • הקיבוץ באומן • ניגוני ברסלב |  |
| --- | --- |
בקרת זהויות :  NLI: 987007513281805171  LCCN: n85235069   WorldCat (עם LCCN): n85-235069
ורדה רזיאל-ז'קונט

| --- | --- |

ורדה רזיאל-ז'קונט, 2016
 לידה:  10 בנובמבר 1940 (בת 84) המנדט הבריטי תל אביב, פלשתינה (א"י)
 מדינה:  ישראל ישראל
 השכלה:  אוניברסיטת תל אביב 
 תקופת הפעילות:  מ-1960
 תחום סיקור:  פסיכולוגיה
 בן או בת זוג:  אמנון ז'קונט (1990–?) 
 קישורים חיצוניים
 פייסבוק:  varda.rasieljackont
 
ורדה רזיאל-ז'קונט בחגיגות יום ההולדת ה-17 של ויקיפדיה העברית, ינואר 2018
דוגמת קול של ורדה רזיאל ז'קונט
ורדה רזיאל-זָ'קוֹנְט (נולדה ב-10 בנובמבר 1940) היא פסיכולוגית, סופרת, עיתונאית, שדרנית ואשת תקשורת ישראלית.
ביוגרפיה

נולדה בתל אביב בשם ורדה זילברמן, הילדה האמצעית בין שני אחים. הוריה עלו לארץ ישראל בשנת 1930 מן העיירה ידלינסק הסמוכה לעיר ראדום שבפולין. בנערותה אמה ואביה שעבדו כתופרת וכנגר, עברתו את שם משפחתם ל"רזיאל". היא למדה בתיכון עירוני ה' בתל אביב ועשתה את שירותה בצה"ל במסגרת הנח"ל בקיבוצים איילת השחר ויפעת.
ב-1964 סיימה את לימודיה בחוגים לספרות עברית ואנגלית באוניברסיטה העברית בירושלים. תוך כדי לימודיה, עבדה בשנת 1962 כמורה לאנגלית בקיבוץ נען. בשנים 1965–1966 חיה עם משפחתה בלונדון ועבדה כמורה לתלמידי בית ספר יסודי. ב-1967 החלה בלימודי פסיכולוגיה שבסיומם קיבלה תואר ראשון בפסיכולוגיה, ובהמשך תואר מוסמך בפסיכולוגיה חברתית ותואר מוסמך נוסף בפסיכולוגיה קלינית. רזיאל-ז'קונט רשומה בפנקס הפסיכולוגים.
משנת 1969[דרושה הבהרה] הייתה עוזרת-הוראה בחוג לפסיכולוגיה ולימדה בקורס מבוא לפסיכולוגיה למדעי החברה. עבודת המוסמך שלה, שהוגשה ב-1974 לאוניברסיטת תל אביב, נושאת את השם: "הערכת פעילות ממניעים אלטרואיסטיים כאינטרינזית או אקסטרינזית על ידי גברים ונשים".
בשנות השבעים העבירה חוגי הורים מטעם נעמת ונשלחה להרצות בפני מטפלות ילדים בתנועה הקיבוצית. ב-1976 פרסמה את ספרה המקצועי הראשון "אני, אתה, אנחנו" שנכתב בהזמנת משרד החינוך כחוברות תרגילים למחנכים. בנוסף העבירה סדנאות בתחום יחסי אנוש בהזמנת צה"ל, שירות המדינה וחברות שונות. בשנים 1979–1986 הייתה אזרחית עובדת צה"ל בחיל האוויר הישראלי והעבירה סדנאות למפקדים בנושא מיומנויות פיקוד ויחסי אנוש.
רזיאל-ז'קונט תומכת בשיטתו של מרטין סליגמן המבוססת על מחקרים המעידים כי אנשים יכולים להתפתח במשך כל מהלך חייהם ולא בהכרח להמשיך לחיות בצל טראומות ילדות.
פעלה גם כפסנתרנית מוזיקה קלאסית והופיעה בקונצרטים. בין היתר ניגנה כסולנית את החלק הראשון מתוך הקונצ'רטו לפסנתר בלה מינור של שומאן עם תזמורת הקמפוס בניצוחה של טליה אילן. היא הופיעה גם לצד אחיה אריה רזיאל בנגינת שירים של להקת "החיפושיות".